Diari Oficial de la Generalitat Valenciana


Sumari del DOGV 9845, del 09-05-2024 (2024/4086)

ACORD de 7 de maig de 2024, del Consell, pel qual s'adequa l'import del complement específic del lloc de tècnic o tècnica en cures d'infermeria (TCAE) d'equip mòbil.
---------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4086


Data del document
:   07-05-2024

Organisme emissor
:   Conselleria de Sanitat

Tipus de document
:   Acord

Anàlisi jurídica

 Descriptors 

:   * funció pública
    * funcionari

ACORD de 7 de maig de 2024, del Consell, pel qual s'adequa l'import del complement específic del lloc de tècnic o tècnica en cures d'infermeria (TCAE) d'equip mòbil. [2024/4086]  
L'Acord de 25 de març de 1996, del Govern Valencià, en matèria d'incentivació dels equips mòbils dels centres de transfusió de la Comunitat Valenciana, establia un incentiu econòmic per a diferents categories professionals, entre estes la de tècnic/a en cures auxiliars d'infermeria valenciana, en atenció a les especials característiques de la seua prestació de servicis quant a funcions i horaris.  
  
Com que esta retribució està directament relacionada amb les especials característiques del lloc, per mitjà de l'Acord de 7 de març de 2000, del Govern Valencià, pel qual es van adoptar diverses mesures en matèria de racionalització del sistema retributiu del personal al servici de les institucions sanitàries, l'incentiu va passar a formar part del complement específic del lloc de tècnic/a en cures auxiliars d'infermeria d'equip mòbil, de tal manera que van passar d'estar assignats del complement específic A al complement específic B. No obstant això, l'import del complement específic B que va consignar l'Acord de 7 de març de 2000, que després va passar a ser reflectit les taules retributives d'aplicació al personal d'institucions sanitàries dependents de la Conselleria de Sanitat, aprovades per la Llei 11/2000, de 28 de desembre, no es corresponia exactament amb la suma de l'import del complement específic A i de l'import de l'incentiu, sinó que resultava sensiblement inferior.  
Davant d'esta situació, i a conseqüència de les reclamacions individuals del personal d'este col·lectiu, els pronunciaments dels òrgans de la jurisdicció contenciosa administrativa han reconegut el dret a percebre el complement específic B en la quantia corresponent a la suma de l'import del complement específic A anterior a l'Acord de 7 de març de 2000 i de l'import de l'incentiu de l'Acord de 25 de març de 1996, dret que s'estén tant al personal que percebia estes retribucions amb anterioritat a l'Acord de 7 de març de 2000, com al que es va incorporar al servici amb posterioritat.  
Mitjançant el present acord es pretén complir la jurisprudència esmentada modificant l'import del complement específic B del lloc de tècnic/a en cures auxiliars d'infermeria d'equip mòbil en la forma expressada anteriorment.  
La diferència entre l'import del complement específic B del lloc de tècnic/a en cures auxiliars d'infermeria d'equip mòbil que actualment arrepleguen les taules retributives d'aplicació al personal d'institucions sanitàries dependents de la Conselleria de Sanitat amb el que s'arreplegarà en el present modificat ascendix a 30,88 € mensuals o 432.32 € anuals l'any 2023.  
La taula retributiva que consta en este acord contempla la pujada reconeguda per l'Acord de 5 de març de 2024, del Consell pel qual s'aprova l'aplicació d'un increment retributiu del 0,5 % en les retribucions del personal al servici del sector públic de la Generalitat en aplicació del que es preveu en l'article 28.2, apartat segon, de la llei 9/2022, de 30 de desembre, de pressupostos de la Generalitat per a l'exercici 2023, el que suposa un increment total del 3,5 % sobre les quanties de 2022.  
El Consell és competent per a la modificació de les retribucions del personal al servici de les institucions sanitàries dependents de la Conselleria de Sanitat en virtut del que s'establix en l'article 53 de la Llei 11/2000, de 28 de desembre, de mesures fiscals, de gestió administrativa i financera, i d'organització de la Generalitat.  
En virtut del que s'ha exposat, amb els tràmits pertinents previs i a proposta del conseller de Sanitat, d'acord amb l'article 28.c) de la Llei 5/1983, de 30 de desembre, del Consell, el Consell, prèvia deliberació, en la sessió celebrada el dia 7 de maig de 2024,  
  
ACORDA  
  
Primer  
Modificar les retribucions del lloc de tècnic/a en cures d'infermeria (TCAE) d'equip mòbil de les taules retributives del personal gestionat per la conselleria competent en matèria de sanitat, publicades per l'Acord de 3 de novembre de 2023 (DOGV 14.11.2023), del Consell.  
  
El grup retributiu d'aplicació a estos llocs (1241) en les taules retributives del personal gestionat per la Conselleria de Sanitat, una vegada incrementats un 3,5 % sobre les quanties de 2022, queda de la manera següent:  
Segon  
Esta modificació tindrà efectes a partir de l'1 de gener de 2024.  
  
Tercer  
Ordenar-ne la publicació en el Diari Oficial de la Generalitat Valenciana.  
  
València, 7 de maig de 2024  
  
La consellera secretària,  
SUSANA CAMARERO BENÍTEZ